મોટાભાગના દર્દીઓમાં ઇસ્કેમિક સ્ટ્રોક થતો હોય છે. આ પ્રકારના લકવાની સારવાર rTPA(Alteplase) અથવા Tenecteplase નામના ઈન્જેકશનને તરત જ આપવાથી થઈ શકે છે જેનાથી લોહીનો ગઠ્ઠો ઓગળી જાય છે અને મોટાભાગના દર્દીઓને આંશિક અથવા પૂર્ણ રાહત થઇ શકે છે. જો આ દવા સાડા ચાર કલાક દરમિયાન આપવામાં આવી હોય તો જ અસર કરે છે, પરંતુ આવું ભાગ્યેજ બને છે, કારણકે શરૂઆતમાં ઘણીવાર દર્દીને તો ખ્યાલ જ નથી આવતો કે આ લકવો હોઈ શકે, પરંતુ જ્યારે ખબર પડે ત્યારે તે નજીકના દવાખાનામાં જવાનું વિચારે અને જો તકલીફ વધુ જણાય તો પણ ટ્રાફિકની સમસ્યાને લીધે દર્દી સારવાર માટે સમયસર હોસ્પિટલ પહોંચી શકતો નથી.